INSTRUCTIONS 
Se 
Kommissionen udsender Dem med det Hovedformaal at fore- 
tage en sproglig Undersøgelse af den Eskimoiske Dialekt som 
tales af Angmagsalikerne. Dertil knytter sig naturligt en folk- 
loristisk og ethnologisk Undersogelse som supplerende Fortsættelse 
af Kommander G. Holms tidligere Undersogelser fra samme Sted. 
S 2. 
I dette Ojemed vil De have at afrejse fra Kjobenhavn c. den 
1ste Juni 1905 med den kongelige grønlandske Handels Dampskib 
»Hans Egede«, som vil fore Dem til Kolonien Egedesminde. Her- 
fra vil De senere, c. den 20de August, blive afhentet af »Godthaab«, 
der skal afgaa fra Egedesminde til Angmagsalik i Østgrønland. 
Deres Ophold i Angmagsalik, hvor der vil blive Dem anvist 
en Bolig til Disposition, vil vare et Aar. Skulde mod Forventning 
Dampskibet ikke kunne naa ind til denne Koloni i Aaret 1906, 
maa De forlænge Deres Ophold der, indtil det ankommer i det 
følgende Åar. 
S 3. 
Deres Opgaver under Opholdet i Angmagsalik vil nærmere 
bestemt være følgende: 
Indsamling: af sprogligt Materiale til Belysning af denne 
Dialekts fonetiske, grammattiske og lexikografiske Ejendommelig- 
heder. 
Indsamling af folkloristisk Materiale, særlig Sagn og gamle 
Beretninger, Trommesange, traditionelle Remser eller Ordforbin- 
delser og lignende. 
Indsamling af ethnologisk Materiale vedrørende disse Folks 
Levevis og Skikke (Ritus, Lege, retslige og religiøse Forestillinger 
о. Ss. У.) samt deres Navne og genealogiske Forhold. 
Optagelse af Fotografier af de Indfodte, eventuelt Optagelse 
af Fonogrammer (paa Fonografvalser). 
